 Waziri Mkuu Kassim Majaliwa ameaonya viongozi wa Wilaya ya Biharamulo, mkoani Kagera kuacha malumbano mara moja, vinginevyo atamshauri Rais John Magufuli aangalie upya uteuzi wao upya.Amesema hayo leo Alhamisi (Februari 21, 2019) mjini Biharamulo ikiwa ni sehemu ya ziara yake ya siku mbili mkoani Kagera. Badala ya kulumbana, Majaliwa alishauri, wanatakiwa kuwa mfano kwa watumishi na wananchi wanaowaongoza na kushikamana na kushirikiana kuleta maendeleo ya nchi.Waziri Mkuu aliwataka watumishi wa Halmashauri ya Biharamulo kuhakikisha wanasimamia na kukusanya mapato ya Serikali ipasavyo huku akiwasihi wananchi wa Nyakanazi kuhakikisha wanakuwa wazalendo kwa kutumia mfumo wa nyumba kumi za usalama kuimarisha ulinzi.